**Convocatòria SICUE 2020-2021. Instruccions**

ABANS D'ANAR-TE'N

* Accepta la plaça a través de [ENTREU](https://webges.uv.es/uvEntreuWeb/). Tria l’expedient “SICUE 2020-2021”. Has de tindre preparades les dades d'una persona de contacte (nom i cognoms, telèfon, e-mail) a qui puguem avisar en cas de què tingues alguna situació d'emergència.
* Acord Acadèmic (contracte d’estudis). És imprescindible que l'estudiant emplene el Contracte d'Estudis a través del [*Portal Serveis Estudiants*](https://webges.uv.es/uvPortalUVWeb/) (Programes d'Intercanvi amb altres universitats=> Confeccionar Contracte d'Estudis) i arreplegue la signatura del coordinador/a de la UV i del degà de la seua facultat. Cal tindre l’Acord Acadèmic confeccionat i tancat pel coordinador/a abans de què s'obriga el període de matrícula. D'aquesta manera podràs automatricular-te. Per últim, la normativa de la CRUE diu que l’Acord Acadèmic es signarà per triplicat.

[Tutorial sobre el Contracte d'Estudis](https://www.uv.es/webrelint/1_Programa_Erasmus_Estudis/1_4_Documents_Utils/1_4_5_Curs_2015_2016/Tutorial_Contracte_Erasmus_Estudis.pdf)

Has d’arreplegar la signatura del coordinador de la teua titulació en la UV abans de marxar. Busca informació sobre el pla d’estudis de la universitat de destinació en la seua pàgina web. Has d’arreplegar la signatura del coordinador de destinació abans del 15 de setembre de 2020. Envia-li’l per correu electrònic, normalment et dirà que te’l signa en arribant.

Matricula't de tants crèdits internacionals (coneguts com crèdits "16.000") com crèdits consten en l’Acord Acadèmic. Segueix les instruccions de la teua Secretaria. Si tens el contracte d'estudis tancat et podràs "automatricular", en cas contrari has de fer matrícula presencial en la Secretaria de la teua facultat o escola.

EN ARRIBAR A LA UNIVERSITAT DE DESTINACIÓ:

* Registra la teua arribada en l'Oficina de Relacions Internacionals de la universitat de destinació, demana el "[Certificat d'arribada o incorporació".](http://www.uv.es/webrelint/3_Programa_SICUE_SENECA/3_1_Estudiants_de_la_UV/3_1_2_Documents_utils/2020_2021/Impreso%20F%20Certificado%20de%20Llegada)
* Si no ho has fet per correu electrònic, confirmeu el vostre Acord Acadèmic i/o Contracte d'Estudis amb el coordinador/a de la universitat de destinació. Ha d'estar signat pels dos coordinadors (Universitat de València i universitat de destinació).
* “Puja" els dos documents (Certificat d’arribada i Contracte d’Estudis) a [ENTREU](https://webges.uv.es/uvEntreuWeb/) expedient “SICUE 2020-2021" accedint a "El meu lloc personal" després que la teua acceptació haja sigut validada. Segueix les instruccions que trobaràs en el tutorial del Servei d’Informàtica ["Àngela".](https://angela.uv.es/pages/viewpage.action?pageId=13994102)
* Matriculeu-vos seguint les instruccions de la universitat de destinació.

ABANS DE LA TEUA TORNADA:

* Demaneu el [Certificat d'Estada](http://www.uv.es/webrelint/3_Programa_SICUE_SENECA/3_1_Estudiants_de_la_UV/3_1_2_Documents_utils/2020_2021/Certificat_estada_sicue) a la Oficina de Relacions Internacionals de la universitat de destinació. Hi ha de constar clarament la data d'incorporació i la data de tornada; no ha de tindre cap borrall ni ratllats; la data d'expedició ha de ser el més pròxima possible a la data de finalització (mai anterior). En els 15 dies següents cal pujar el Certificat d'Estada degudament signat i segellat per la universitat de destinació a [ENTREU](https://webges.uv.es/uvEntreuWeb/) expedient "SICUE 2020-2021"

ALTRES DOCUMENTS:

* La majoria d’universitats demana que l'estudiant o estudianta faça una sol·licitud i, de vegades, que envie determinada documentació. Consulteu, al respecte, la web de la universitat de destinació. Normalment, rebreu un correu de la universitat de destinació amb les instruccions necessàries.
* [Imprés de renúncia](https://www.uv.es/uvweb/universitat/ca/relacions-internacionals/relacions-internacionals/programa-sicue/estudiants-uv/documents-utils-1285846959802.html). Si no voleu realitzar l’estada SICUE, cal que ens ho comuniqueu el més aviat possible i sempre abans de la finalització del curs 2019-2020 per tal d'evitar qualsevol tipus de penalització. La renúncia es realitza per escrit i cal presentar-la a través del [Registre General de la Universitat de València](http://www.uv.es/uvweb/registre-general/ca/presentacio-1285868559078.html).
* Tots els documents que necessites te’ls pots descarregar en

[www.uv.es](http://www.uv.es)/relint →Programa SICUE→[Documents útils](http://www.uv.es/uvweb/universitat/ca/relacions-internacionals/relacions-internacionals/programa-sicue/estudiants-uv/documents-utils-1285846959802.html)

ALTRA INFORMACIÓ

**• Ajudes econòmiques**.Per a la convocatòria SICUE del curs 2020-2021 no està prevista l’ajuda econòmica de la beca Séneca (Ministeri d’Educació). En conseqüència, cada estudiant seleccionat haurà de buscar les seus pròpies formes de finançament i fer la seua pròpia recerca de possibles ajudes.